1 Tesalonisyen 5 Labib sou Entènèt | Tradiksyon monn nouvo a
1 Tesalonisyen 5​:​1-28
Jou Jewova a ap vini (1-5)
“Lapè!
Rete je klè e rete nan bonsans nou (6-11)
Konsèy (12-24)
Salitasyon nan fen lèt la (25-28)
5 Kounye a frè nou yo, kanta pou tan ak epòk bagay sa yo gen pou rive, nou pa bezwen yo ekri nou anyen sou sa. 2 Paske nou menm, nou konn sa byen: jou Jewova* a+ ap vini egzakteman tankou yon vòlè ki vin vòlè lannuit+. 3 Lè yo va di: “Lapè! Sekirite!”, lè sa a, yon destriksyon ap tonbe sou yo sanzatann, nan menm moman an+, menm jan doulè tranche pran yon fi ansent, e pap gen mwayen pou yo chape. 4 Men nou menm, frè nou yo, nou pa nan fènwa, pou jou sa a ta vin sou nou sanzatann tankou lè jou bare vòlè, 5 paske nou tout nou se pitit limyè e nou se pitit lajounen+. Nou pa moun ni lannuit ni fènwa+. 6 Se poutèt sa, ann pa kite dòmi pran nou menm jan ak lòt moun yo+, men annou rete je klè+ e annou rete nan bonsans nou+. 7 Paske, moun k ap dòmi, se lannuit yo dòmi, e moun k ap bwè pou yo sou, se lannuit yo bwè+. 8 Men, kanta pou nou ki moun lajounen, annou rete nan bonsans nou, e annou mete lafwa ak lanmou sou nou kòm pwotèj pwatrin, e kòm kas+, annou mete esperans delivrans lan. 9 Paske, Bondye pa t chwazi nou pou nou sibi kòlè l, men li te chwazi nou pou nou jwenn delivrans+ grasa Jezi Kris, Seyè nou an. 10 Se li ki te mouri pou nou+, dekwa pou nou ka viv ansanm avèk li, kit je nou klè, kit n ap dòmi*+. 11 Kidonk, se pou youn kontinye ankouraje* lòt e se pou youn kontinye fòtifye lòt+, menm jan nou deja ap fè sa. 12 Kounye a, frè nou yo, nou mande nou pou nou montre respè pou moun k ap travay di pami nou, moun k ap dirije nou nan Seyè a e k ap ban nou avètisman. 13 Se pou nou renmen yo anpil e se pou nou gen anpil konsiderasyon pou yo pou travay y ap fè a+. Se pou nou anpè youn ak lòt+. 14 Yon lòt bò, men ki ankourajman n ap ban nou, frè nou yo: avèti moun ki endisipline yo+, pale yon fason pou nou konsole moun ki tris yo*, soutni moun ki fèb yo, pran pasyans ak tout moun+. 15 Veye pou pèsonn pa rann mal pou mal+, men toujou chèche fè sa ki bon youn pou lòt e pou tout moun+. 16 Se pou nou toujou ap rejwi+. 17 Priye toutan+. 18 Di mèsi pou tout bagay+. Se sa Bondye vle nou fè, nou menm k ap suiv Kris Jezi. 19 Pa etenn dife lespri a+. 20 Pa meprize pwofesi yo+. 21 Verifye tout bagay+, sa ki bon an, kenbe l fèm. 22 Evite tout kalite mechanste+. 23 Mwen swete pou Bondye lapè a li menm fè nou vin sen nèt. Frè nou yo, mwen swete pou lespri nou, nanm* nou ak kò nou, ki san defo nan tout domèn, rete san repwòch pandan prezans Jezi Kris, Seyè nou an+. 24 Sila a ki rele nou an fidèl, e se sèten l ap fè sa. 25 Frè nou yo, kontinye priye pou nou+. 26 Salye tout frè yo ak yon bo ki demontre lanmou. 27 M ap ban nou responsablite nan non Seyè a pou nou fè li lèt sa a pou tout frè yo+. 28 Mwen swete pou favè san parèy Jezi Kris, Seyè nou an, ansanm avèk nou.
^ Oswa: “n ap dòmi nan lanmò”.
^ Oswa: “kontinye konsole”.
^ Oswa: “moun ki dekouraje yo”. Lit.: “moun ki gen ti nanm yo”.
^ Oswa: “lavi”. Gade Lis mo yo esplike yo.
1 Tesalonisyen 5